section_heading: Fenologija vrste i biologija vrste
paragraph_text: Daleko najveća čiopa u regiji, lako ju je razlikovati po blijedom, svijetlosmeđem ruhu, s uočljivim bijelim donjim dijelovima preko kojih prelazi smeđa prsna traka, svojstvo kojeg nema niti jedna druga čiopa u regiji. Rep je relativno kratak i pomalo rašljast. Let je brz, snažan i odlučan, ali zamasi krila sporiji nego kod drugih čiopa. Duljina tijela je 20 – 22 cm, a raspon krila 54 – 60 cm. Tijekom sezone gniježđenja, bijela čiopa ima jedno leglo s 1 – 4 jaja. Gnijezdi u rupama u liticama ili zgradama, a gnijezda grade od slame i perja, koje je zajedno povezano slinom. Inkubacija traje 17 – 23 dana. Hrani se kukcima i paucima, koje isključivo hvata u letu.